Nodyn Briffio ar Gyfle Gwirfoddoli’r Nodau Datblygu Cynaliadwy (SDG)

Cefndir

Mae'r Cynllun Ymgysylltu Dinesig yn gynllun peilot mewn partneriaeth â Phrifysgol De Cymru a fydd yn rhoi cyfle i fyfyrwyr ennill profiad gwerthfawr yn ogystal â sgiliau ymarferol a throsglwyddadwy ar gyfer eu gyrfa yn y dyfodol mewn meysydd megis y trydydd sector, cadwraeth a'r amgylchedd, gofal a gwaith cymdeithasol, y sector Celfyddydau a diwylliannol, ymhlith llawer o rai eraill. Bydd y cynllun yn rhoi rôl ymarferol i fyfyrwyr wrth weithio gydag elusennau, grwpiau cymunedol a sefydliadau lleol. 
Byddwch yn gallu cefnogi aelodau'r gymuned leol a gwneud gwahaniaeth i fywydau pobl yn ogystal ag ehangu cyfleoedd gyrfa a rhoi cipolwg ar y sector dinesig drwy gael cysylltiadau rhwydweithio gwerthfawr â gweithwyr proffesiynol a chyflogwyr yn y dyfodol. 



Mae cyfle cyffrous wedi codi i fyfyrwyr wirfoddoli eu hamser i gyfrannu tuag at brosiect o'r enw Nodau Datblygu Cynaliadwy ar gyfer Prifysgolion (SDGS4U) drwy Ganolfan Materion Rhyngwladol Cymru (WCIA)
Yn y bôn, mae Canolfan Materion Rhyngwladol Cymru wedi gweithio gyda 4 gwlad ledled Ewrop i ddatblygu modylau ar-lein sydd wedi'u hanelu at fyfyrwyr prifysgol ar draws pob disgyblaeth. Mae'r Cynllun Ymgysylltu Dinesig (CES)  yn cefnogi'r prosiect hwn drwy recriwtio gwirfoddolwyr. Gofynnir i'r gwirfoddolwyr gwblhau'r modylau a rhoi adborth ar y prosiect. 
Caiff y cyfle gwirfoddoli hwn ei hwyluso gan Gynllun Ymgysylltu Dinesig Y Drindod Dewi Sant, prosiect peilot gwirfoddoli drwy'r adran INSPIRE.  

Ymrwymiad amser
Cynhelir  sesiwn gyflwyno ar-lein yng nghanol mis Tachwedd 2021 i ateb cwestiynau ac egluro'r prosiect, ac wedyn gofyn i chi gofrestru a rhoi prawf ar y cwrs ar-lein. Bydd yr amser cyfartalog yn cymryd rhwng 2 a 6 awr yn dibynnu ar faint o adborth y mae myfyriwr yn penderfynu ei roi, ond gall myfyrwyr fynd i mewn ac allan ar eu cyflymder eu hunain.
 
Wedyn gofynnir i fyfyrwyr roi rhywfaint o adborth ysgrifenedig a mynd i grŵp ffocws terfynol i drafod yr hyn yr oeddent yn ei feddwl am y cwrs a sut y gellir ei wella. Caiff Canolfan Materion Rhyngwladol Cymru adborth gan y myfyrwyr (ac adborth gan fyfyrwyr yn y gwledydd partner eraill) a bydd yn gwella'r cwrs yn barod i'w gyflwyno ledled Ewrop y flwyddyn nesaf.
 
Gofynnir i'r holl adborth ddod i law erbyn canol mis Rhagfyr 2021 a bydd yn cynnal y grŵp ffocws cyn gwyliau'r Nadolig.
 
Manteision cymryd rhan
·       Bydd Canolfan Materion Rhyngwladol Cymru yn cofrestru pawb sy'n helpu CES yn wirfoddolwyr WCIA – byddwch yn gallu rhoi hyn ar eich CV neu'ch ffurflenni cais, ac yn gallu cysylltu â Chanolfan Materion Rhyngwladol Cymru i gael geirda
·       Bydd myfyrwyr yn cael bathodyn agored digidol ar gyfer cwblhau'r cwrs ac mae tystysgrifau hefyd ar gael ar gais – defnyddiol ar gyfer llofnodion e-bost a dolen i ddarpar gyflogwyr i weld beth yw pwrpas y prosiect. 
·       Caiff y myfyrwyr gyfle i lunio rhywbeth a ddefnyddir gan fyfyrwyr ledled Ewrop
·       Mae'r sgiliau, y wybodaeth a'r gwerthoedd a gaiff sylw ar y cwrs yn rhai y gellir eu trosglwyddo i ystod eang o swyddi
 
Disgrifiad o'r cwrs
Gall pob person a phob sefydliad gyfrannu i’r Nodau Datblygu Cynaliadwy a chreu byd gwell, ond mae rhai cysyniadau sylfaenol y mae'n bwysig eu deall yn gyntaf – y bydd y ddau gwrs rhyngweithiol a diddorol hyn yn helpu gyda nhw.
 
Yn rhan 1, edrychwn ar y cysyniadau hyn:
·       Beth yw'r economi fyd-eang a sut mae'n ymwneud â'r Nodau Datblygu Cynaliadwy?
·       Pwy sy'n chwarae rhan yn yr economi honno? Sut maen nhw'n helpu neu'n llesteirio cynnydd?
·       A beth yw eich rôl chi yn hyn o beth?

Yn rhan 2, rydym yn canolbwyntio arnoch chi:
·       Pa sgiliau a chymwyseddau y mae arnoch eu hangen i lywio ffordd ym myd cymhleth y Nodau Datblygu Cynaliadwy?
·       Sut gallwch chi ddatblygu'r sgiliau hyn ymhellach? A sut y gallai'r rhain eich helpu yn eich gyrfa?
·       Sut gallwch chi fod yn Llysgennad Nodau Datblygu Cynaliadwy? Rydym yn defnyddio enghreifftiau o Nod Datblygu Cynaliadwy12 Cynhyrchu a Defnyddio Cyfrifol
·       Yn olaf, rydym yn rhoi cyfle i chi archwilio eich prosiect Nodau Datblygu Cynaliadwy eich hun fel y gallwch roi'r syniadau a'r sgiliau rydych wedi'u datblygu ar y cwrs ar waith.

Beth nesaf?
Os oes gennych ddiddordeb mewn cymryd rhan:

Cysylltwch â Laura Yates i drafod cofrestru drwy'r cynllun CES. (laura.yates@pcydds.ac.uk)

Gofynnir i fyfyrwyr gadw'r dyddiad a'r amser canlynol yn glir: 15 Tachwedd am 4p.m. ar gyfer sesiwn Zoom i ymgynefino â’r prosiect – gellir trefnu bod recordiadau ar gael ar gyfer unrhyw amgylchiadau annisgwyl.

